На основу чл. 30. и 31. став 1. тачка 2) Закона о избору народних посланика („Службени гласник РС“, број 14/22) и чл. 10. став 1. тачка 2. Пословника изборне комисије општине Житорађа („Службени лист града Ниша“, број 15/2022), Изборна комисија општине Житорађа, на седници одржаној 18. марта 2022. године, донела је

**Р Е Ш Е Њ Е**

**о именовању члана и заменика члана Изборне комисије општине Житорађа у проширеном саставу**

1.На предлог Странке правде и помирења/Stranke pravde i pomirenja, у Изборну комисију општине Житорађа у проширеном саставу именују се:

- за члана Алекса Здравковић,

- за заменика члана Вељко Антанасковић.

2.Ово решење објављује се на веб-презентацији Републичке изборне комисије и веб-презентацији општине Житорађа.

3.Ово решење ступа на снагу даном доношења, а примењује се од наредног дана од дана доношења.

**О б р а з л о ж е њ е**

 Републичка изборна комисија је, на седници одржаној 20. фебруара 2022. године, донела Решење 02 број 013-519/22, којим је проглашена Изборна листа МУФТИЈИН АМАНЕТ – Странка правде и помирења (СПП) – Усаме Зукорлић/MUFTIJIN AMANET – Stranka pravde i pomirenja (SPP) – Usame Zukorlić, за изборе за народне посланике Народне скупштине, расписане за 3. април 2022. године, коју је поднела Странка правде и помирења/Stranka pravde i pomirenja.

 Овлашћено лице Странке правде и помирења, Алекса Здравковић, 17. марта 2022. године, доставило је предлог за именовање члана и заменика члана Изборне комисије општине Житорађа у проширеном саставу бр. 013-13-68/2022.

 Разматрајући поднети предлог, Избрна комисија општине Житорађа је утврдила да је предлог дозвољен, уредан,благовремен и поднет од овлашћеног лица, као и да предложени члан, односно заменик члана испуњавају Законом прописане услове за именовање и имају бирачко право, у складу са чим је донета одлука у диспозитивуовогрешења.

**Упутство о правном средству:** Против овог решења подносилац проглашене изборне листе и бирач могу поднети приговор Републичкој изборној комисији у року од 48 часова од објављивања овог решења на веб-презентацији Републичке изборне комисије.

Број: 013-13-68/2022

У Житорађи, 18. март 2022. године

**ИЗБОРНА КОМИСИЈА ОПШТИНЕ ЖИТОРАЂА**

 ПРЕДСЕДНИК

Јована Атанасковић